OPDATERET: Fyrværkeren har tilsendt TV2 Nord det lydspor, der akkompagnerede fyrværkeriet, men som under udsendelsen var svært at høre. I dette indslag er lyd og fyrværkeri klippet sammen. Kajkanterne var pakket til bristepunktet, da afslutningen på årets Tall Ships Races blev markeret med et kæmpe fyrværkeri fra Limfjordsbroen. 1200 kilo fyrværkeri blev affyret med militærisk præcision akkompagneret af musik. Fra landsiden fulgte tusindvis af folk med fra både Aalborg- og Nørresundbysiden, og i fjorden lå speedbåde og sejlbåde for anker for at følge fyrværkeriet på tætteste hold. Hjemme i stuerne blev vores fyrværkeriudsendelse nydt sammen med aftenkaffen. Fik du ikke set det imponerende skue, er det bare om at klikke på play i tv-klippet ovenfor.

Referat:
Fandt du ikke vej til kajkanten i Aalborg i aftes, kan du gense det 17 minutter lange fyrværkeri, hvor 1100 kg krudt gik op i røg.